**ZK/1-2/2020.**

 **Határozat: 1-6**

 **Rendelet: 1**

**Jegyzőkönyv**

**Zalakaros Város Önkormányzata Képviselőtestülete**

**2020. január 14-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2020. január 14-én** 09,43 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János, Végh Andor János és Vlasicsné Dörgönye Márta képviselők, Szabóné dr. Csányi Marianna jegyző, Torma László aljegyző.

Az ülésen jelen van: Dr. Csetneki Gábor ügyvéd, Cziráki László a Zalakarosi Fürdő Zrt. vezérigazgatója és Czippán Sándor a Zalakarosi Fürdő Zrt. Dolgozói Közhasznú Alapítvány kuratóriumi elnöke.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Végh Andor János és Vlasicsné Dörgönye Márta képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontra és ismerteti azt.

**Napirend:**

**1. Zalakaros településrendezési eszközeinek módosítása a Felsőhegy idegenforgalmi
 funkció létesítése, a 2069, 2070, 2071, 2072, 2073 és 2074 hrsz-ú telkek övezeti
 átsorolása** Előadó: Novák Ferenc polgármester

**2. Zalakarosi Családsegítő- és Gyermekjóléti Szolgálat szakmai programja** Előadó: Novák Ferenc polgármester

**3. Zalakarosi Fürdő Zrt. 2020. évi bérfejlesztésére javaslat ZÁRT** Előadó: Novák Ferenc polgármester

**4. Gyógyhely beruházás további opciós munkák kivitelezéseiről döntés  ZÁRT** Előadó: Novák Ferenc polgármester

Novák Ferenc: Javasolja felvételre 5. napirendként a meghívóban nem szereplő Dél-Zala Hulladékgazdálkodási Társulás Társulási Megállapodás módosításának jóváhagyása című napirendi javaslatot és a napirend nyílt ülésen való tárgyalását.

Szavazásra teszi fel az elhangzott napirendi pont felvételére vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül a napirendi pont felvételére vonatkozó ügyrendi javaslatot elfogadta.

Novák Ferenc: A napirendi pontokat érintő döntés figyelembevételével szavazásra teszi fel a napirend elfogadására vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül a napirend elfogadására vonatkozó ügyrendi javaslatot elfogadta.

**Az elfogadott napirend:**

**1. Zalakaros településrendezési eszközeinek módosítása a Felsőhegy idegenforgalmi
 funkció létesítése, a 2069, 2070, 2071, 2072, 2073 és 2074 hrsz-ú telkek övezeti
 átsorolása** Előadó: Novák Ferenc polgármester

**2. Zalakarosi Családsegítő- és Gyermekjóléti Szolgálat szakmai programja** Előadó: Novák Ferenc polgármester

**3. Zalakarosi Fürdő Zrt. 2020. évi bérfejlesztésére javaslat ZÁRT** Előadó: Novák Ferenc polgármester

**4. Gyógyhely beruházás további opciós munkák kivitelezéseiről döntés  ZÁRT** Előadó: Novák Ferenc polgármester

**5. A Dél-Zala Hulladékgazdálkodási Társulás Társulási Megállapodás módosításának
 jóváhagyása**
 Előadó: Novák Ferenc polgármester

Novák Ferenc: Javasolja, hogy az elfogadott napirendben szereplő 3-4. számú napirendi pontokat a képviselőtestület zárt ülés keretében tárgyalja, figyelemmel az Mötv. 46. §. /2/ bekezdés c./ pontjára.

Szavazásra teszi fel a zárt ülés elrendelésére vonatkozó javaslatot.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 1/2020. (I.14.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő 3-4. számú napirendi pontok zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.

**Napirend tárgyalása:**

**1. Zalakaros településrendezési eszközeinek módosítása a Felsőhegy idegenforgalmi
 funkció létesítése, a 2069, 2070, 2071, 2072, 2073 és 2074 hrsz-ú telkek övezeti
 átsorolása** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: Ismerteti az összevont bizottság határozatát:

**Gazdasági Bizottság 2/2020. (I.14.) számú határozata és a Humánpolitikai és Ügyrendi Bizottság 1/2020. (I.14.) számú határozata:**

A bizottság javasolja a képviselőtestület számára az előterjesztés szerinti rendeleti javaslat és határozati javaslatok elfogadását.

Kötő Attila: Bejelenti személyes érintettségét.

Novák Ferenc: Szavazásra teszi fel Kötő Attila szavazásból történő kizárását.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 2/2020. (I.14.) számú határozata:**

Zalakaros Város Önkormányzat Képviselőtestülete Kötő Attilaképviselőt a Zalakaros településrendezési eszközeinek módosítása a Felsőhegy idegenforgalmi
funkció létesítése, a 2069, 2070, 2071, 2072, 2073 és 2074 hrsz-ú telkek övezeti átsorolása című napirend kapcsán személyes érintettség címén a szavazásból kizárja.

Novák Ferenc: Javasolja az alábbi határozati javaslat elfogadását, melyet szavazásra tesz fel:
1. Zalakaros Város Önkormányzatának Képviselő-testülete Zalakaros város közigazgatási
 területére vonatkozó, 227/2015. (IX.10.) kt. határozattal elfogadott Településszerkezeti
 Tervet - Felsőhegy idegenforgalmi funkció létesítése céljából - a 2069, 2070, 2071, 2072,
 2073 és 2074 hrsz-ú telkek területén az 1. és 2. melléklet szerint módosítja:

1. E határozat 1. számú melléklete a 227/2015. (IX.10.) képviselő-testületi határozattal elfogadott Szerkezeti Terv - 3. melléklet településszerkezeti leírás – módosítása.
2. E határozat 2. számú melléklete a Zalakaros város településrendezési terveinek módosítása Szerkezeti Terv M=1:4000 jelű tervlap
3. E határozat a mellékletekkel együtt érvényes, azzal együtt alkalmazandó.
4. A 227/2015. (IX.10.) képviselő-testületi határozattal elfogadott Településszerkezeti Terv a módosítással érintett területen hatályát veszti, helyébe a jelen határozattal elfogadott 1. és 2. melléklet megállapításai lépnek.
5. Zalakaros Város Önkormányzatának Képviselő-testülete felkéri a Polgármestert a 314/2012. (XI.8.) Korm. rendelet 43.§-a szerint a szükséges intézkedések megtételére.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 3/2020. (I.14.) számú határozata:**

1. Zalakaros Város Önkormányzatának Képviselő-testülete Zalakaros város közigazgatási
 területére vonatkozó, 227/2015. (IX.10.) kt. határozattal elfogadott Településszerkezeti
 Tervet - Felsőhegy idegenforgalmi funkció létesítése céljából - a 2069, 2070, 2071, 2072,
 2073 és 2074 hrsz-ú telkek területén az 1. és 2. melléklet szerint módosítja:

2. E határozat 1. számú melléklete a 227/2015. (IX.10.) képviselő-testületi határozattal
 elfogadott Szerkezeti Terv - 3. melléklet településszerkezeti leírás – módosítása.

3. E határozat 2. számú melléklete a Zalakaros város településrendezési terveinek módosítása
 Szerkezeti Terv M=1:4000 jelű tervlap

4. E határozat a mellékletekkel együtt érvényes, azzal együtt alkalmazandó.

5. A 227/2015. (IX.10.) képviselő-testületi határozattal elfogadott Településszerkezeti Terv a
 módosítással érintett területen hatályát veszti, helyébe a jelen határozattal elfogadott 1. és 2.
 melléklet megállapításai lépnek.

6. Zalakaros Város Önkormányzatának Képviselő-testülete felkéri a Polgármestert a
 314/2012.(XI.08.) Korm. rendelet 43.§-a szerint a szükséges intézkedések megtételére.

Határidő: folyamatos

Felelős: Novák Ferenc polgármester

Operatív felelős: Berczeli Emília főépítész

Novák Ferenc: Elfogadásra javasolja az alábbi határozati javaslatot, melyet szavazásra tesz fel:

1.     Zalakaros Város Önkormányzatának Képviselő-testülete kiemelt fejlesztési területté nyilvánítja a Felsőhegy 2075-2080 hrsz.-ú telkek területét idegenforgalmi fejlesztés megvalósítása érdekében.

2.      Zalakaros Város településrendezési eszközei kerüljenek módosításra a vonatkozó területen a „Kb-h” jelű különleges hegy övezet előírásainak megfelelően, a meglévő beépítés figyelembevételével.

3.     Zalakaros Város Önkormányzat Képviselőtestülete a településrendezési eszközök - Felsőhegy 2075-2080 hrsz.-ú telkek - módosítása véleményezési szakaszt lezárja, felkéri a Polgármestert a további intézkedés megtételére.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 4/2020. (I.14.) számú határozata:**

1.     Zalakaros Város Önkormányzatának Képviselő-testülete kiemelt fejlesztési területté nyilvánítja a Felsőhegy 2075-2080 hrsz.-ú telkek területét idegenforgalmi fejlesztés megvalósítása érdekében.

2.      Zalakaros Város településrendezési eszközei kerüljenek módosításra a vonatkozó területen a „Kb-h” jelű különleges hegy övezet előírásainak megfelelően, a meglévő beépítés figyelembevételével.

3.     Zalakaros Város Önkormányzat Képviselőtestülete a településrendezési eszközök - Felsőhegy 2075-2080 hrsz.-ú telkek - módosítása véleményezési szakaszt lezárja, felkéri a Polgármestert a további intézkedés megtételére.

Határidő: folyamatos

Felelős: Novák Ferenc polgármester

Operatív felelős: Berczeli Emília főépítész

Novák Ferenc: Javasolja elfogadásra az előterjesztés szerinti rendeleti javaslat elfogadását, melyet szavazásra tesz fel.

 Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselőtestületének 1/2020. (I.15.) számú önkormányzati rendelete a helyi építési szabályzatról szóló 19/2015. (IX.11.) önkormányzati rendelet módosításáról

 (A rendelet hiteles szövege a jegyzőkönyv melléklete.)

**2.** **Zalakarosi Családsegítő- és Gyermekjóléti Szolgálat szakmai programja** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 5/2020. (I.14.) számú határozata:**

Zalakaros Város Önkormányzat Képviselőtestülete a Zalakarosi Család- és Gyermekjóléti Szolgálat működéséhez szükséges alábbi alapdokumentumokat az előterjesztésnek megfelelően elfogadja:

* szakmai program
* szervezeti és működési szabályzat
* házirend
* dokumentációs lista

Határidő: azonnal

Felelős: Novák Ferenc polgármester

Operatív felelős: Gaál Krisztina személyzeti-és önkormányzati referens

**5. A Dél-Zala Hulladékgazdálkodási Társulás Társulási Megállapodás módosításának
 jóváhagyása**
 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 6/2020. (I.14.) számú határozata:**

Zalakaros Város Önkormányzatának Képviselő- testülete

1./ a Dél – Zala Hulladékgazdálkodási Társulás Társulási Megállapodásának 1. számú módosítását az előterjesztés melléklete szerint jóváhagyja.

2./ felhatalmazza a polgármestert a Társulási Megállapodás 1. számú módosításának, valamint a módosításokkal egységes szerkezetbe foglalt Társulási Megállapodás aláírására.

Határidő: 2020. január 31.
Felelős: Novák Ferenc polgármester
Operatív felelős: Szabóné dr. Csányi Marianna jegyző

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 09,47 órakor bezárta és bejelenti, hogy a képviselőtestület 09,47 órától zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Végh Andor János Vlasicsné Dörgönye Márta

 Jkv. hitelesítő Jkv. hitelesítő